نقابة المحامين موجودة بالقاهرة فى شارع رمسيس على مسيرة بسيطة من محكمة النقض مكونة من شوية الناس اللى بيشتغلوا فى قضايا الناس قدام المحاكم. وليها مجلس يرأسه نقيب المحامين. ولها فروع عبارة عن نقابات بالمحافظات عشان تخدم المحامين وتساعدهم وكل نقابة فرعية ليها مجلس ورئيس نقابة. وللنقابة جمعية عمومية مكونة من كل المحامين اللى اسمهم متقيد بالجداول .. والجمعية العمومية هيه اللى بتنتخب مجالس النقابة بس مش من حق المحامين الجزئيين اللى تحت التمرين ينتخبوا اعضاء مجالس النقابة إلا بعد سنتين لمّا يتنقلوا لجدول المحامين الابتدائي. والمحامي الشغال فى المحاماة لازم يكون عنده أخلاق ، والأخلاق دي موجودة فى قانون المحاماة وبتلزمه بأنه يكون امين على مصالح الناس اللى بيوكلوه فى قضاياهم..ويتعامل مع المحاكم والحتت الرسمية اللى بيقف قدامها باحترام نقيب المحامين الحالي اسمه حمدي خليفة الراجل ده كان نقيب محامين الجيزة وكسب الانتخابات من اللى قبله وهو محامي نقض اسمه:سامح عاشور. نقابة المحامين حاجة جديدة على مصر لأن رئيس محكمة الاستئناف كان بيعين كتبة بيقدموا له طلب عشان يتوكلوا عن الخصوم ومكنش ضروري مؤهل دراسي ولا انه حتى بيعرف القراية والكتابة ولكن مع السنين اتعملت نقابة وصدرت قوانين تنظم اشتغال المحامين. ومين يبقى محامي وشروطه واللي عليه من واجبات واللي ليه من حقوق.